
Dit artikel is gesjreve (of begos) in't Remunjs. Laes hie wie v'r mit de versjillende saorte Limburgs omgaon. 


't Moldavisch waas tot 2013 de officieel benaming van't Roemeens in't rippebliek Moldavie. Roemeens en 
Moldavisch waere door taalkundige in 't algemein es ein en dezelfde taal besjoewd, mer 6m politieke 
raejene weurt de taal in Moldavie es 'n apaarte taal aangemirk. In Transnistrie weurt't in 't Cyrillisch 
gesjreve. In december 2013 bepaolde't Moldavisch grondjwettelik hof det de officieel naam van de taal 
Roemeens is, wie in de onaafhenkelikheidsverklaoring sjteit, en neet Moldavisch, wiedet't in de grondjwet 
sjteit. 

Tot aan de negeteenden eeuw waerde Roemeens meistal mit cyrillische litters gesjreve, mer dit sjrif waerde 
in 1882 officieel vervange door't Letiens. Doe Bessarabie in 1940 bie de Sovjet-Unie waerde ingelief, 
waerde't cyrillisch alfabet weer ingeveurd. Dit waerde aevel in de naodaag van de Sovjet-Unie, in 1989, 
weer vervange door't Letiens alfabet. Door 'n spellingsverangering later in Roemenie, die in Moldavie neet 
waerde naogevolg, is aevel e klein versjil in sjriefwies ontsjtange. In Roemenie weurt de "r" allein aan't 
begin van e waord gebroek en "a" op anger plaatse (bei litters hobbe dezelfde oetsjpraok), in Moldavie 
weurt allein de "r" gebroek (behalve bie oetzunjeringe wie name, wie "Romania"). 

't Moldavisch weurt ouch gezeen es e dialek in de ganse historische regio Moldavie, die zowaal in 't 
rippebliek (exclusief Transnistrie), de Boedzjak, Boekovina es Roemeens Moldavie omvat. 

